Toto je Katka, ktorej záleží na jej zdraví.
Rozhodla sa preto ísť na skríning rakoviny krčka maternice,
ktorý sa týka žien vo veku 23 a viac rokov.
Je to najúčinnejší spôsob, ako zachytiť a diagnostikovať
tzv. pred rakovinové stavy, a tak predísť vzniku rakoviny.
Katka dostala pozvánku a teraz sa musí objednať čo najskôr,
najneskôr však do šiestich mesiacov od prevzatia pozvánky.
Podmienkou je, že nemá gynekologické problémy, je vo veku od
23 rokov a nebola na gynekologickom vyšetrení v posledných 3 rokoch.
Ako sa má Katka objednať?
Po doručení pozvánky si dohodla termín u svojho gynekológa.
Ak by nemala zmluvu so žiadnym gynekológom, kontaktovať môže
najbližšiu gynekologickú ambulanciu v mieste svojho bydliska alebo
by sa mohla o gynekologických ambulanciách informovať vo svojej
zdravotnej poisťovni telefonicky
alebo osobne na pobočke.
Ako by sa mala Katka na vyšetrenie pripraviť?
Na gynekologické vyšetrenie si so sebou musí zobrať pozvánku.
Doma by si mala spraviť hygienu tela.
Odporúča sa obliecť si pohodlné oblečenie, najlepšie sukňu alebo šaty.
Pred vyšetrením Katku gynekológ vyzve, aby sa vyzliekla od pol pása dolu
Vyšetrenie prebieha vo vyšetrovacom kresle.
Gynekológ najprv pohľadom vyšetrí Katkine ženské pohlavné orgány
vrátane krčka maternice.
Kefkou urobí odber cytológie, teda buniek z povrchu a kanála krčka maternice,
tzv. PAP test, bunky nanesie na podložené sklíčko, zafixuje a pošle
do laboratória, kde sa hodnotí pod mikroskopom.
Vyšetrenie zvyčajne netrvá viac ako 5 minút.
Môže byť trochu nepríjemné, ale nebýva spojené s bolesťou.
Na výsledky z laboratória sa čaká niekoľko týždňov.
Spôsob, ako sa Katka dozvie o laboratórnych výsledkoch steru z krčka maternice,
si dohodne osobne s gynekológom hneď po vyšetrení.
V prípade neobvyklých výsledkov PAP testu ju lekár poučí o ďalšom postupe.
Je dôležité, aby sa celý proces vývoja rakoviny krčka maternice
zachytil včas, kedy sa ešte dá postihnuté tkanivo odstrániť celé a
zabrániť tak, aby sa rozšírilo do okolia, či vzdialených orgánov.
A čo vy?
Už ste boli na skríningovom vyšetrení u gynekológa?
Neváhajte.
Ak máte akékoľvek gynekologické problémy, ihneď vyhľadajte gynekológa
alebo všeobecného lekára a žiadajte gynekologické vyšetrenie.
Ak sa vo vašej rodine vyskytujú nádorové ochorenia, oznámte to svojmu
všeobecnému lekárovi.
Viac informácií nájdete na www.noisk.sk.